OzLabs/hebrew-wiki-articles huggingface dataset:
שלצ'ינינקאי (רשות מקומית)

שלצ'ינינקאי (בליטאית: Šalčininkų rajono savivaldybė ; בפולנית: Gmina rejonowa Soleczniki) היא אחת מ-60 הרשויות המקומיות של ליטא. הרשות שוכנת במחוז וילנה ואוכלוסייתה מנתה בשנת 2011, למעלה מ-34,700 תושבים. העיר שלצ'ינינקאי היא העיר הגדולה ביותר ברשות, ומשמשת כמרכז המנהלי שלה.

אוכלוסיית הרשות מתייחדת ברוב של למעלה מ-80% (לפי המפקד שנערך ב-2001) מקרב התושבים המשתייכים למיעוט האתני הפולני בליטא.

בגבולה הדרום-מזרחי של הרשות שלצ'ינינקאי, קיים מבלט ייחודי של שטח ליטא לתוך שטח בלארוס, כעין מובלעת ליטאית בתוך השטח הבלארוסי המחוברת לשטח הליטאי.

המחוז הוקם כיחידה מנהלית מוגדרת בשנת 1950 ומאז השתייך למחוזות שונים. השיוך הנוכחי של רשות מקומית זו למחוז וילנה, החל בשנת 1995.

ברשות מקומית שלוש ערים: בלטויי ווקה, איישישוק ושלצ'ינינקאי; שתי עיירות: דייוונישקס ויאשיונאי ; ועוד כ-450 כפרים קטנים יותר.

==קישורים חיצוניים==

* 

* [http://regionai.stat.gov.lt/en/vilniaus_apskritis/salcininku_rajono_savivaldybe.html נתונים על רשות מקומית באתר ממשלתי ליטאי] 

קטגוריה:מחוז וילנה: רשויות מקומיות
סיודד בוליבר

סיודד בוליבר (בספרדית: Ciudad Bolívar) היא בירת מדינת בוליבר בוונצואלה. העיר שוכנת על הגדה הדרומית באזור הצר ביותר של נהר אורינוקו במזרח ונצואלה.

==היסטוריה==
המקור של העיר הוא בהתיישבות שהוקמה על ידי אנטוניו בריוס בסוף המאה ה-16 תחת השם "סנטו תומאס דה גואיאנה", בקרבת המקום שבו נמצאת סיודד בוליבר היום. בעקבות התקפות של שודדי ים ותושבים ילידים שינתה העיר את מקומה מספר פעמים.

ב-1764 הוקמה העיר במקומה הנוכחי תחת השם "סנטו תומאס דה לה נואבה גואיאנה דה לה אנגוסטורה דל אורינוקו", אשר קוצר לאנגוסטורה. למילה הספרדית "אנגוסטורה" אין מקבילה בעברית, ופירושה הוא למעשה שם העצם של המילה "צר", ההפך מ"רוחב", והשם מתייחס למיקומה של העיר באזור הצר ביותר של נהר האורינוקו.

בין 1819 ו-1821 התכנס בעיר קונגרס אנגוסטורה ביוזמתו של סימון בוליבר, ממנהיגי המאבק לעצמאות מדינות דרום אמריקה, אשר בו נוסדה רפובליקת קולומביה הגדולה. ב-1846 שונה שם העיר לסיודד בוליבר על שמו של בוליבר.

==כלכלה==
סיודד בוליבר היא אחד משני המרכזים הכלכליים של מדינת בוליבר, ביחד עם סיודד גואיאנה. הכלכלה המקומית מסתמכת בעיקר על חקלאות, הכוללת בין היתר גידול מניהוט, מנגו, יאם ואבטיח, גידול מקנה ותיירות.

==חינוך==
בעיר נמצאות מספר אוניברסיטאות, בהן האוניברסיטה הלאומית הניסויית של גואיאנה וגרעין בוליבר של אוניברסיטת דה אוריינטה.

==תחבורה==
את העיר משרת נמל התעופה הלאומי תומאס דה ארס, המציע טיסות למגוון יעדים ברחבי ונצואלה.

העיר מקושרת לשאר ונצואלה על ידי גשר אנגוסטורה אשר עובר מעל לנהר האורינוקו ומגיע לעיירה סולדד במדינת אנסואטגי.

==קישורים חיצוניים==

* 
* 

==הערות שוליים==

קטגוריה:ונצואלה: ערים
קטגוריה:מדינות ונצואלה: ערי בירה
קטגוריה:יישובים שהוקמו ב-1764
קספאז

האזור הפעיל של אחת הקספאזות (Interleukin 1β)
קספאזות (Caspases, or cysteine-aspartic proteases or cysteine-dependent aspartate-directed proteases) הם משפחה של ציסטאין פרוטאזות, להם תפקיד מרכזי באפופטוזה, נקרוזה ודלקות.

קספאזות חשובות למוות תאי מתוכנת של אפופטוזה, והן אלה שמוציאות את התהליך לפועל. יש להן גם חשיבות לצורך התפתחות עוברית תקינה, ולחלקן תפקיד בהתפחות תקינה של מערכת החיסון, וספציפית בהתבגרות של לימפוציטים. בעיות בסוגי מוות תאי מתוכנת שונים יכולים להוביל לסרטן, למחלות אוטואימוניות ומהצד השני לתהליכי הזדקנות ולמוות תאי עודף שקשור לתהליכי ההזדקנות (למשל במחלות נוירודגנרטיביות).

== סוגים של קספאזות ==
בהקשר של אפופטוזה, קיימים שני סוגים של קספאזות, קספאזות ראשוניות (initiator (apical) caspases) וקספאזות מוציאות לפועל (effector (executioner) caspases). הראשוניות כוללות את קספאז 2, קספאז 8, קספאז 9 וקספאז 10, והן חותכות קספאזות מוציאות לפועל הנמצאות כזימוגנים בתא. זימוגן הוא חלבון שלצורך הפיכתו למצב הפעיל צריך להיחתך, ובמקרה הזה הדבר נעשה באמצעות הקספאזות הראשוניות. הקספאזות המוציאות לפועל כוללות את קספאז 3, קספאז 6 וקספאז 7 ולאחר הפעלתן חותכות סובסטרטים נוספים שמפעילים את המוות התאי. הפעילות הראשונית מבוקרת באמצעות מעכבים של קספאזות.

קספאז 4 וקספאז 5 מבוטאים ביתר (overexpressed) בחלק מהמקרים של ויטיליגו וקשורים למחלות אוטואימוניות נוספות. שתיהן אינן מסווגות כראשוניות או מוציאות לפועל משום שהם אנזימים של מערכת החיסון. גם קספאז 1 אינו מסווג והוא קשור להתבגרות של תאי T.

== גילוי הקספאזות ==
הראשון למצוא את חשיבותן של הקספאזות לתהליכי אפופטוזה היה רוברט הורביץ. הוא מצא גם ש-ced-3 הוא גן שהכרחי למוות התאי שיש במהלך ההתפתחות של C. elegans. ב-1993 מצא הורוביץ, יחד עם עמיתו ג'ונינג יאן, שהגן ced-3 מקודד לציסטאין פרוטאז בעל תכונות שדומות לחלבון interleukin-1-beta converting enzyme (ICE, שנמצא לימים כאותו חלבון כמו קספאז 1), שהיה הקספאז היחיד שהיה ידוע באותה עת. לימים הורוביץ זכה על מחקריו אלה בפרס נובל לרפואה או לפיזיולוגיה.

הרבה מהקספאזות נמצאו במקביל על ידי מעבדות שונות, שנתנו לאותו חלבון כמה שמות. caspase 3 מכונה גם CPP32, apopain ו-Yama. לפיכך, מספרו אותם לפי הסדר בו מצאו אותם. 
קספאז 1 היה הקספאז הראשון שנמצא ביונקים, בשל דמיונו הרב ל-CED3 מ-C. elegans, אולם בהמשך מצאו שיש לו תפקידים שקשורים לדלקות ולא למוות תאי. 

מחקרים מאוחרים יותר הראו חשיבות לפעילות של קספאזות בתהליכים שאינם כוללים מוות תאי. כך למשל הם חשובים להתבגרות של תאי דם אדומים, של טסיות דם [http://www.bloodjournal.org/content/100/4/1310?sso-checked=true] ושל עדשת העין והפיכתה לשקופה [http://jcb.rupress.org/content/140/1/153.full]. 

== ראו גם ==
* אפופטוזה
* מוות תאי מתוכנת 
* Bcl-2

קטגוריה:אפופטוזה
אייכמן (סרט)

אייכמן הוא סרט קולנוע ביוגרפי המתאר את חקירתו של אדולף אייכמן ומבוסס עליה. הסרט בוים על ידי רוברט יאנג ומככבים בו תומאס קרצ'מן בתפקיד אייכמן וטרוי גאריטי בתפקיד פקד אבנר לס, חוקרו הישראלי של אייכמן. הסרט הוקרן לראשונה בברזיל בחודש ספטמבר 2007, ולאחר מכן בארצות הברית באוקטובר 2010.

== עלילה ==
הסרט מבוסס על תמלילי החקירה של אדולף אייכמן לפני שהועמד למשפט והוצא להורג בישראל. אייכמן מספר על עברו כנאצי לחוקר ישראלי, פקד אבנר לס, שמתמודד עם משימתו לגרום לפושע להודות בפשע, בעוד מחוץ לכותלי הכלא דורש העם להוציא את אייכמן להורג.

== שחקנים ==
* תומאס קרצ'מן בתפקיד אדולף אייכמן
* טרוי גאריטי בתפקיד אבנר לס
* פרנקה פוטנטה בתפקיד ורה לס
* סטיבן פריי בתפקיד השר תורמר
* דלני ייטס בתפקיד מרים פרוכליך
* תרזה סרבובה בתפקיד הברונית אינגריד פון איהמה
* ג'ודית ויקטור בתפקיד אן מארי
* סטפן גריף בתפקיד הנס ליפמן

== לקריאה נוספת ==
* משפט אייכמן

==קישורים חיצוניים==

קטגוריה:משפט אייכמן
קטגוריה:סרטי 2007
טרבור אמבקווה

טרבור אמבקווה (באנגלית: Trevor Mbakwe; נולד ב-24 בינואר 1989) הוא כדורסלן אמריקאי, ממוצא ניגרי, המשחק בעמדות הפאוור פורוורד והסנטר.

==ביוגרפיה==
אמבקווה נולד בסיינט פול שבמינסוטה בנם של אנה דייוויס ומארק אמבקווה. ב-2007 החל ללמוד באוניברסיטת מרקט, בעקבות פציעה החמיץ את מרבית משחק הקבוצה, שותף ב-11 משחקים בלבד בהם רשם דקות מועטות ולא בלט. שנה לאחר מכן עבר לקולג' הקהילתי מיאמי דייד בפלורידה שלא משתייך לארגון ה-NCAA. הוא עזב את פלורידה לאחר שהסתבך בפלילים וקיבל עונש מאסר על תנאי לאחר עסקת טיעון. הוא עבר לאוניברסיטת מינסוטה והחל לשחק בקבוצת הכדורסל שלה ב-2010. בעונתו הראשונה במינסוטה השיג ממוצע של 13.9 נקודות, 10.5 ריבאונדים ו-1.5 חסימות למשחק. הוא היה חבר בנבחרת ארצות הברית לאוניברסיאדת שנג'ן (2011) בה סיימה במקום החמישי. בעונתו השנייה באוניברסיטה סבל מפציעה ושותף ב-7 משחקים בלבד. כמו כן עמד לדין על נהיגה בשכרות ונגזר עליו מאסר על תנאי לשנה, לאחר מכן הורשע שוב בהפרת תנאי המאסר שלו, ומאסרו על תנאי הוארך בשנתיים נוספות. בעונתו השלישית רשם ממוצע של 10 נקודות, 8.7 ריבאונדים ו-1.4 חסימות למשחק. 

לאחר שלא נבחר בדראפט ה-NBA חתם ב-2013 בקבוצת וירטוס רומא ושיחק במסגרתה בליגת העל האיטלקית בכדורסל וביורוקאפ. הוא רשם ממוצע של 10.6 נקודות ו-10 ריבאונדים למשחק. ב-2014 עבר לקבוצת ברוז במברג הגרמנית וזכה עמה באליפות הבונדסליגה, כמו כן שיחק עמה ביורוקאפ. הוא השיג בעונה זו ממוצע של 10.3 ו-7.2 ריבאונדים למשחק. 

ביולי 2015 חתם במכבי תל אביב.

בנובמבר 2016 הצטרף לקבוצת זניט סנקט פטרבורג הרוסית.

==קישורים חיצוניים==

* [https://web.archive.org/web/20150702155911/http://www.gophersports.com/sports/m-baskbl/mtt/mbakwe_trevor00.html טרבור אמבקווה] באתר אוניברסיטת מינסוטה 
* רוני כהן, [http://www.israelsport.co.il/showArticle-13576 אנדראה טרינקיירי: "אני אסיר תודה לטרבור אמבקווה"], באתר ישראל ספורט, 4 בנובמבר 2015
* 
* [https://web.archive.org/web/20170819173217/http://archive.usab.com/bios/mbakwe_trevor.html טרבור אמבקווה] באתר התאחדות ארצות הברית בכדורסל

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת מרקט
קטגוריה:כדורסלני אוניברסיטת מינסוטה
קטגוריה:כדורסלני וירטוס רומא
קטגוריה:כדורסלני ברוזה במברג
קטגוריה:כדורסלני מכבי תל אביב
קטגוריה:כדורסלני זניט סנקט פטרבורג
קטגוריה:כדורסלני א.א.ק. אתונה
קטגוריה:כדורסלני ריזן לודוויגסבורג
קטגוריה:כדורסלני אוקסיליום טורינו
קטגוריה:אמריקאים שנולדו ב-1989
אל-מצבאח

אל-מצבאח (בערבית: المصباح; "המנורה") הוא עיתון ספרותי, מדעי וחברתי יהודי עיראקי בשפה הערבית, שהחל להופיע ב-10 באפריל 1924. העיתון התפרסם באופן סדיר עד ספטמבר 1926 (112 גליונות); לאחר מכן הופיעו באופן לא-סדיר עוד 15 גיליונות – האחרון שבהם, מספר 127, יצא לאור ב-6 ביוני 1929. עורך העיתון היה אנואר שאול (שהשתמש בשם העט "אבן אל-סמואל") והמנהל האחראי של העיתון היה סלמאן שינה.

==רקע==
אל-מצבאח דגל ביצירת מכנה תרבותי ערבי-עיראקי משותף לבני שלוש הדתות המונותאיסטיות כפי שהדבר משתקף במאמר הפותח את הגיליון הראשון, הקורא להרחבת אופקי האזרח כאמצעי לקידומה של האומה, תיקון הפגמים החברתיים והמוסריים, עידוד הנוער לפעילות ספרותית ומדעית, חיזוק הקשר הרוחני בין אנשי הספרות היהודים לאנשי הספרות בני כל הדתות ואיחוד הכוחות למען קידומה של המולדת, יחד עם הדגשתה של תרומת הספרות לתחיית האומה העיראקית.

העיתון היה ציוני באוריינטציה שלו ובדיווחיו האוהדים המרובים על בניין היישוב היהודי בארץ ישראל ובקריאתו לחיזוק לימודי השפה העברית בקרב יהודי עיראק. שינה ציין כי יעדו העיקרי של העיתון היה להפיץ את הרעיון הציוני, במגבלות הצנזורה העיראקית.

העיתון שימש במה לרבים מן הכותבים היהודים ולטיפוח מגמת ה"עיראקיזציה" של ההנהגה היהודית ושל בכירי הסופרים היהודים. הופעת העיתון ביטאה את הדואליות שבין נטיית הלב של היהודים אחר הציונות לבין בחירתם באימוץ האוריינטציה העיראקית, שרובם המכריע של האינטלקטואלים והסופרים היהודים היו חסידיה. העיתון עסק בכל נושאי ההתעניינות של הקהילה היהודית: חברה, כלכלה, פוליטיקה, חינוך ותרבות, קשרים עם ארץ ישראל, מאבקים פנימיים בתוך הקהילה היהודית, ותגובות על גילויים אנטי-יהודיים בקרב הציבור הערבי.

שיתוף הפעולה בין שינה ושאול החזיק מעמד רק כשנה. בשל חילוקי דעות על הקו המערכתי, ככל הנראה, נפרדו דרכיהם, ושאול ייסד מאוחר יותר, הפעם כמוציא לאור ועורך, את "אל חאצד" (הקוצר).

==לקריאה נוספת==
* ראובן שניר, ערביות, יהדות, ציונות: מאבק זהויות ביצירתם של יהודי עיראק, ירושלים: יד יצחק בן-צבי – מכון בן צבי לחקר קהילות ישראל במזרח; האוניברסיטה העברית בירושלים, תשס"ה 2005.
* אורית בשקין, אלמצבאח (1924–1929): עיתון יהודי עיראקי; עבודת גמר לתואר מוסמך בהדרכת עמי אילון, אוניברסיטת תל אביב, 1998.

==הערות שוליים==

מצבאח
קטגוריה:עיראק: תרבות
קטגוריה:עיראק: היסטוריה
קטגוריה:יהדות בבל
קטגוריה:עיתונות יהודית
קטגוריה:שנות ה-1920
פרינס ג'ורג' (קולומביה הבריטית)

פרינס ג'ורג (באנגלית: Prince George) היא עיר בפרובינציית קולומביה הבריטית בקנדה. פרינס ג'ורג' שוכנת במקום בו נשפך נהר נצ'קו אל נהר פרייזר, במרכז קולומביה הבריטית. בעיר מתגוררים 76,708 תושבים (נכון ל-2021), ובמטרופולין שלה מתגוררים 89,490 תושבים (נכון ל-2021). פרינס ג'ורג' משרתת את אחד מן האזורים הגדלים במהירות הרבה ביותר בקנדה, ולה תפקיד חשוב בכלכלת הפרובינציה ובתרבותה.

==היסטוריה==
ב-1807 הקים סיימון פרייזר באזור בו נמצאת העיר היום תחנת סחר בפרווה בקלדוניה החדשה של חברת צפון-מערב (North West Company) בשם פורט ג'ורג' (Fort George). הוא קרא לתחנה על שמו של ג'ורג' השלישי, מלך הממלכה המאוחדת באותו זמן. במהלך המאה ה-19 האזור היה מבודד וכמעט לא מיושב.

ב-1903 נפוצו שמועות שמסילת רכבת של חברת הרכבות גראנד טרנק פסיפיק (Grand Trunk Pacific Railway) הולכת להיבנות בקרבת פורט ג'ורג'. השמועות תרמו להתפתחות האזור ותוך זמן קצר הוקמו שתי מושבות חקלאיות שהתחרו זו בזו - סאות' פורט ג'ורג' וסנטרל פורט ג'ורג' - במטרה שתחנת הרכבת העתידית תוקם אצלן. המושבות התפתחו בקצב מהיר והפכו לעיירות, אך בסופו של דבר גראנד טרנק פסיפיק בחרה לקנות שטח שלא היה שייך לאף אחת מהעיירות ולהקים בו עיירה חדשה לצורך התחנה בשם פרינס ג'ורג'. החברה הסבירה תחילה שמקור השם, שמשמעו "הנסיך ג'ורג'", נועד בהתחילה כדי להבדיל את העיירה מעיירות פורט ג'ורג'. כעבור שנים ספורות הם הסבירו את הסיבה לכך באופן אחר: השם ניתן כהוקרה למלך ג'ורג' החמישי, שהוכתר מספר שנים לפני ההקמה, וכן כהוקרה לבנו הנסיך ג'ורג', דוכס קנט. העיירה הוקמה באופן רשמי ב-6 במרץ 1915.

פרוץ מלחמת העולם הראשונה באותו זמן ריסק את הכלכלה המקומית בעקבות הגיוס של מרבית העובדים לבניית המסילה לצבא הבריטי והאוכלוסייה פחתה באופן משמעותי. המשבר התעצם עם התפרצות השפעת הספרדית ב-1918. עם זאת, הצליחה פרינס ג'ורג' להתמודד עם השפל הגדול ללא נזקים משמעותיים.

העיירה גדלה באופן משמעותי לאחר שהוקם בקרבתה מחנה צבאי במהלך מלחמת העולם השנייה. לאחר המלחמה, כשהחל תהליך השיקום של הערים ההרוסות באירופה והביקוש לעץ עלה, שגשגה פרינס ג'ורג', אשר נמצאה באזור יער עצי אשוחית עם שפע של מנסרות. בהמשך המאה ה-20 הייתה פרינס ג'ורג' אחת הערים החשובות בקולומביה הבריטית, אך חשיבותה ירדה בהדרגה, אף על פי שגם כיום היא עדיין העיר הגדולה והחשובה ביותר בחלק הצפוני של קולומביה הבריטית.

==כלכלה==
ענף היערנות, שהיה הבסיס של הכלכלה המקומית במאה ה-20, ירד מחשיבותו אך הוא עדיין ענף מרכזי. הענפים המרכזיים האחרים בכלכלה המקומית הם מגזר השירותים, כרייה ותעשייה.

החל משנת 1961 פועלת תחנת טלוויזיה עירונית CKPG-TV שמנצלת מגדל שידור בהר פיילוט בקרבת העיר.

==חינוך==
בעיר נמצאים אוניברסיטת צפון קולומביה הבריטית ומכללת קלדוניה החדשה.

==תחבורה==
את העיר משרת נמל התעופה פרינס ג'ורג', הנמצא במרחק של 7 קילומטרים דרומית למרכז העיר.

==קישורים חיצוניים==

* 
* 

==הערות שוליים==

*
פרינס ג'ורג'
קטגוריה:יישובים שהוקמו ב-1915
התליות בבגדאד (1969)

אבן זיכרון ב[[אור יהודה לזכר 9 יהודים שהוצאו להורג בבגדאד ב-1969]]
התליות בבגדאד היו 14 הוצאות להורג של אזרחים עיראקיים שהואשמו בריגול למען ישראל ב-1969. הנאשמים היו 9 יהודים, 3 מוסלמים ושני נוצרים, אשר נתלו למוות בכיכר תחריר, הכיכר המרכזית בבגדאד, בירת עיראק. 

== רקע ==
מ-1948 עד 1969 הצטמצמה קהילת יהודי בגדאד מלמעלה מ-130,000 נפשות לפחות מ-3,000 עם העליות לארץ ישראל. הסיבות העיקריות לעליות היו הקמת מדינת ישראל ורדיפות מצד השלטונות. ההפסד המוחץ שספגו מדינות ערב, ועיראק בכללן, במלחמת ששת הימים שאירעה ב-1967, הגבירו את העוינות כלפי יהודי עיראק, עובדה שהתבטאה בין השאר בפיטורי יהודים ממשרות ממשלתיות, בהקפאת חשבונות הבנק שלהם, בהטלת הגבלות תנועה ומגבלות נוספות.

ביולי 1968 תפסה מפלגת הבעת' את השלטון במהפכה ללא שפיכות דמים. השלטון החדש חשש ליפול במהפכה, כפי שהפיל את השלטון הקודם. הוא היה חלש ונתון לפחד מתמיד מפני הפיכה. לאחר שבדצמבר 1968 תקף צה"ל עמדה של צבא עיראק בצפון ירדן, בתגובה על הפגזת יישובים בגליל, החלו אנשי השלטון לרדוף "מרגלים" ישראלים ואמריקנים, בתואנה שאלו מנסים לחבל בעיראק ולערער את שלטונה. בגל מעצרים נאסרו 12 יהודים מבגדד ומבצרה.

==התלייה==
[[אנדרטה ברמת גן, לזכר יהודי עיראק שהוצאו להורג בידי השלטונות]]
לקראת עריכת התלייה ב-27 בינואר, קרא רדיו בגדד לאזרחים לבוא ולחזות בה בכיכר תחריר בבגדד. כמה מאות אלפי אנשים הגיעו וחגגו את ההוצאה להורג. תשעה מהתלויים היו יהודים ושלושת היהודים האחרים שנעצרו, הוצאו להורג ב-26 באוגוסט 1969.

על פי החוק העיראקי דאז, לא ניתן היה להוציא להורג אנשים שגילם פחות מ-20. חלק מהעצורים היו בגילאי 17-19, ולכן הוכרחו על ידי השלטונות להצהיר שגילם הוא 20-21.

=== שמות הרוגי המלכות בעיראק ===
{| class="wikitable sortable" 
|-
! שם !! גיל !! עיר !! מקצוע
|-
|נעים ח'צ'ורי הלאלי || 21 || בצרה || סטודנט
|-
|צ'ארלס רפאל חורש || 45 || בגדד || סוכן מכירות 
|-
|פואד גבאי || 35 || בצרה || סוכן שילוח
|-
|דוד יחזקאל ברוך דלאל || 20 || בצרה || סטודנט
|-
|יחזקאל צאלח יחזקאל || 20 || בצרה || סטודנט
|-
|דוד ע'אלי ידגר || 17 || בצרה || סטודנט
|-
|צבאח חיים דיין || 25 || בצרה || סטודנט
|-
|יעקב גורג'י נאמרדי || 32 || בצרה || פקיד בחברת BOAC
|-
|נאג'י עזרא זילכה || 42 || בצרה || סוחר
|}

==לאחר התלייה==
האירועים גררו ביקורת מצד ישראל ומדינות אחרות, אף כי מזכ"ל האו"ם או תאנט סירב לדון בנושא בוועידת האו"ם בטענה כי הדבר הוא עניין עיראקי פנימי. למרות זאת, על פי דברי ראש ממשלת ישראל לוי אשכול, פנה תאנט לשלטונות העיראקיים בניסיון לסייע בעניין. ישראל הכחישה שהיהודים ריגלו למענה. 

בהמשך השנה וכן בשנים שלאחר מכן נהרגו עוד כ-50 יהודים בידי השלטונות. בתחילת שנות ה-70 עזבו רוב יהודי עיראק את ארצם ועלו לישראל.

==לקריאה נוספת==
* 
* ד. גרין, [https://web.archive.org/web/20150402214858/http://www.haaretz.com/news/features/.premium-1.570665 כתבה בעיתון הארץ באנגלית], 27 בינואר 2014
* [http://www.knesset.gov.il/review/data/heb/plenum/kns6_270169.pdf דיון בכנסת בעקבות התליות]

==הערות שוליים==

קטגוריה:יהדות בבל
קטגוריה:הרוגי מלכות
קטגוריה:1969
קטגוריה:יהדות בגדאד
קטגוריה:אישים שהוצאו להורג בעיראק
שלום מור

שלום מור (נולד ב-24 באוקטובר 1974) הוא מוזיקאי, זמר-יוצר, מלחין, תמלילן ואומן כלי פריטה מהמזרח המתמחה בנגינה על טאר פרסי, עוד, בגלמה וגיטרה.

==ביוגרפיה==
שלום מור נולד בעיר לוד לרבקה ולמשה מושיאשוילי שעלו בשנת 1972 מגיאורגיה. כשהיה בן 7 עיברת אביו את שם המשפחה למור. כשהיה בן 12 עבר עם משפחתו לראשון לציון.
מגיל צעיר נמשך למוזיקה אף על פי שגילה כישרון רב בכדורגל ומאמניו ייעדו לו קריירה מזהירה כשחקן מוביל אך במהרה המוזיקה תפסה מקום מרכזי בחייו ובגיל 15 לקח את שיעורי הגיטרה הראשונים שלו באופן פרטי והחל לנגן בגיטרה קלאסית. כעבור זמן קצר החל לנגן בגיטרה חשמלית וכבר בגיל 16 החל להלחין, ליצור ולהופיע בהרכבי רוק כגיטריסט. בגיל 22, כשנה לאחר שירות הצבאי, פנה ללימודי רפואה משלימה והוסמך כמטפל בשיאצו, רפלסולוגיה ופרחי באך.
במהלך טיול לים המלח במצוקי דרגות שמע נגינת כלי פריטה ששבה את ליבו, כך פגש את הטאר הפרסי כשניגן בו הזמר מוש בן ארי. מאותו רגע מכר את הגיטרה החשמלית ופנה לשקידה ולימוד בנגינה בכלי שחידש את דרכו המוזיקלית. בגיל 24 החל ללמוד באופן פרטי שירה ופיתוח קול עם הזמרת אהובה עוזרי.

בשנת 2007 יצא לאור אלבומו הראשון, "לקראתך", בו נכללו שיריו ושיתוף הפעולה עם עמיר לב ואהובה עוזרי בשיר "זוהר מוכר" והצטרף לפרויקט של עידן רייכל כנגן כלי פריטה.
הוא והחל ללמוד נגינה בטאר פרסי אצל הרב אייל סעיד מאני. עם הפרויקט של עידן רייכל הופיע שלום והקליט באלבומים "בין קירות ביתי" ו"הביתה הלוך חזור".
באותה שנה שיתף פעולה עם שלמה גרוניך בתוכנית דואט ישראלי בו ביצעו יחדיו משיריהם.

בשנת 2008 השתתף בהקלטות לאלבומו של מתיסיהו "Light" ושיתף פעולה בהקלטות אלו עם המפיק דייוויד קאהן (David Kahn). בשנת 2009 הצטרף להופעותיו של מתיסיהו בניו יורק.
בשנת 2011 שיתף פעולה עם בן דודו השחקן והקומיקאי שלום מיכאלשווילי והשחקנית דניאלה וירצר בקליפ לשיר "ספרי לי" שכתב והלחין, בהפקתו המוזיקלית של לני בן בשט וניהולו האומנותי של גדי גידור בחברת התקליטים NMC United כמו כן העלה את המופע "טביליסי שיראז תל אביב" בפסטיבל העוד בו ביצע שירים מגאורגיה, פרס, אזרבייג'ן, ארמניה וכורדיסטן.
אלבומו השני, "תמיד מול עיני", יצא לאור בשנת 2012. באותה שנה השתתף במופע "מקום בעולם" עם מאיר בנאי.
בשנת 2013 הקים יחד עם המוזיקאי והמפיק לני בן בשט את ההרכב "מלפוף קולקטיב" ([https://web.archive.org/web/20190526081523/http://malfoofmusic.com/ The Malfoof Collective]). צילמו את הקליפ לשיר העם הגיאורגי "Gandagana".

במהלך שנות יצירתו הקליט, ניגן ושיתף פעולה עם אומנים רבים והפקות בארץ ובעולם, כגון אינדיה ארי (India Arie), וויו פארקה טורה (Vieux Farka Toure), מתיסיהו, דייוויד קאהן, כוכב נולד, דה ווייס (The Voice) מאיר בנאי, שמעון בוסקילה, גלעד שגב, עידן רייכל, הברירה הטבעית, אליעד נחום, עומר אדם, יובל דיין, חנן בן ארי ועוד רבים.

==אלבומים==
* 2007 - "לקראתך"
* 2012 - "תמיד מול עיני"

==קישורים חיצוניים==
* 

* [http://www.facebook.com/ShalomMorMusic שלום מור בפייסבוק]
* [https://itunes.apple.com/ca/artist/shalom-mor/320029440 שלום מור אייטיונז]
* [https://web.archive.org/web/20190526081523/http://malfoofmusic.com/ האתר הרשמי של מלפוף קולקטיב]
* [https://www.facebook.com/malfoofmusic מלפוף קולקטיב בפייסבוק]
* [http://www.youtube.com/user/MalfoofMusic?feature=watch מלפוף קולקטיב יוטיוב]
* [http://www.youtube.com/watch?v=bz2ImaHqPkk "Gandagana"]

קטגוריה:מוזיקאים ישראלים
קטגוריה:זמרים ישראלים
קטגוריה:מלחינים ישראלים
קטגוריה:אמני הפרויקט של עידן רייכל
קטגוריה:ישראלים שנולדו ב-1974
מברק קרוגר

פול קרוגר, המברק היה מיועד אליו.
מברק קרוגר (באנגלית: Kruger telegram בגרמנית: Krüger-Depesche באפריקאנס: Kruger-telegram) הוא הכינוי שניתן למברק ששלח וילהלם השני, קיסר גרמניה לפול קרוגר, נשיא הרפובליקה הדרום-אפריקאית. במברק בירך הקייזר את קרוגר על הצלחתו להדוף פשיטה בריטית. המברק עורר סערה בבריטניה, ויחסיה עם גרמניה הגיעו לשפל.

==רקע==
בשנת 1881, בעקבות מלחמת הבורים הראשונה, הוקמו באפריקה שתי מדינות בוריות חדשות, הרפובליקה הדרום-אפריקאית, ומדינת אורנג' החופשית, יחסיהן של שתי אלו עם האימפריה הבריטית היו מתוחים מאוד. בשנת 1895 יזמו הבריטים פשיטה כושלת על קייפטאון שזכתה לכינוי "פשיטת ג'יימסון" , הבריטים נאלצו לסגת בחרפה כשהם מותירים מאחור את כבודם ו-18 חיילים בריטים מתים לעומת ארבעה בלבד מקרב הבורים.

==המברק==
ב-3 בינואר 1896, בעוד הבורים חוגגים את ניצחונם, שלח קייזר גרמניה וילהלם השני, שהיה נכדה של מלכת בריטניה, מברק לנשיא טרנסוואל פול קרוגר ובירך אותו על ניצחונו: 

מאוחר יותר כתב הקייזר ביומנו שהמהלך כלל לא היה רעיון שלו, ולמעשה המברק נכתב בידי חבורת קצינים ופוליטיקאים ששכנעו אותו לחתום עליו נגד רצונו. עוד הוא הוסיף שמעט לאחר שהתפרסם המברק פנו אליו רוסיה וצרפת, והציעו לו להקים יחד עמן קואליציה אנטי-בריטית. הקייזר סירב.

==תגובות==
בגרמניה התקבל המברק בהתלהבות, ורבים ראו בו אומץ לב וגבריות מצד הקייזר. מנגד, בבריטניה עורר המברק סערה, והעיתונים התמלאו בכותרות מהסוג של: "Germany is to be destroyed" ("יש להחריב את גרמניה"), בדומה למשפטו המפורסם של קאטו "Carthaginem esse delendam" ("יש להרוס את קרתגו"). היחסים בין בריטניה לגרמניה הורעו, חלונות של בתי עסק גרמניים נופצו, ומלחים גרמנים נעצרו בנמלים. כינוים של הבריטים כ"כנופיות חמושות" וכ"מפירי סדר" היה פוגעני מאוד, והיו שפירשו את ה"פנייה לעזרתם של כוחות ידידותיים" כרמז לכך שגרמניה מוכנה לסייע לבורים בפעם הבאה. הקייזר התנצל על המברק בפני סבתו מלכת בריטניה ובפני בן דודו יורש העצר.

==קישורים חיצוניים==
* 

קטגוריה:האימפריה הגרמנית
קטגוריה:וילהלם השני, קיסר גרמניה
קטגוריה:הרפובליקה הדרום-אפריקאית
קטגוריה:יחסי גרמניה – הממלכה המאוחדת
שירווינטוס (מחוז משנה)

שירווינטוס (בליטאית: Širvintų rajono savivaldybė; בעברית וביידיש: שירווינט) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, למעלה מ-17,300 תושבים. העיר שירווינטוס היא העיר הגדולה ביותר במחוז, ומשמשת כמרכז המנהלי שלו.

==גאוגרפיה==
בשטחי מחוז המשנה עוברים הנהרות נריס ושירווינטה , ויש בו 28 אגמים, הגדול שבהם הוא אגם אליס המשתרע על כ-1.5 קמ"ר, והעמוק שבהם הוא גלוואניס המגיע לעומק 25 מ'.

==היסטוריה מנהלית==
מחוז-המשנה הוקם כיחידה מנהלית מוגדרת בשנת 1950 ומאז השתייך למחוזות שונים. השיוך הנוכחי של מחוז-משנה זה למחוז וילנה, החל בשנת 1995, עם הקמתו מחדש של מנגנון המנהל של מחוז-המשנה.

==יישובים==
במחוז המשנה עיר אחת: עיר המחוז שירווינטוס; 5 עיירות: בוגוסלאווישקיס (בוגוסלאווישוק), גלוונאי (גלוואן), קרנאווה (שהייתה בימי הביניים בירת הדוכסות הגדולה של ליטא), מוסנינקאי (מוסניק) וזיבאלי; ועוד 483 כפרים קטנים יותר.

==קישורים חיצוניים==

* 

* [http://regionai.stat.gov.lt/en/vilniaus_apskritis/sirvintu_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז וילנה: רשויות מקומיות
משפט גאוס-בונה

משפט גאוס-בונה הוא משפט יסודי בגאומטריה דיפרנציאלית, הקושר את הגאומטריה והטופולוגיה של משטחים. לפי המשפט, האינטגרל על העקמומיות של המשטח שווה תמיד למאפיין אוילר שלו. המשפט קרוי על שם גאוס, שהכיר את המשפט אך לא פרסם אותו, ופייר אוסיאן בונה שפרסם מקרה פרטי שלו ב-1848.

== המשפט ==

תהי M יריעה רימנית קומפקטית ממד 2. נסמן ב-K את עקמומיות גאוס של המשטח. אם המשטח נטול שפה, מתקיים <math>\int_M K\;dA =2\pi\chi(M), \, </math>, כאשר dA הוא אלמנט השטח של המשטח, ו-<math>\chi(M)</math> הוא מציין אוילר (שהוא תמיד מספר שלם). כידוע, אם המשטח בר-כיוון, אז מציין אוילר שלו שווה ל-<math>2-2g</math>, כאשר g הוא הגנוס של המשטח.

אם למשטח יש שפה <math>\partial M</math>, נסמן ב-<math>k_g</math> את העקמומיות הגאודזית של השפה. אז <math>\int_M K\;dA+\int_{\partial M}k_g\;ds=2\pi\chi(M), \, </math>, כאשר ds הוא אלמנט האורך של השפה. במקרה שהשפה חלקה למקוטעין, יש לפרש את האינטגרל <math>\int_{\partial M}k_g\;ds</math> כסכום של האינטגרלים על הקטעים החלקים, ועוד סכום הזוויות בפינות. כאשר מפרשים בצורה זו את האינטגרל הקווי, ניתן לראות בבירור כיצד המשפט מכליל תוצאות רבות שקדמו לו; משפט ז'יראר ומשפט דאקרט על פאונים הם תוצאות מיידיות מן המשפט.

== דוגמאות והשלכות ==

הטופולוגיה של משטח רימן קומפקטי אינה מסובכת: מציין אוילר מגדיר את המשטח. עם זאת, על כל מבנה טופולוגי אפשר להשרות את המבנה המטרי באינסוף דרכים. משפט גאוס-בונה מראה שבכל הדרכים האלה אינטגרל העקמומיות הוא קבוע. במילים אחרות (כשאין למשטח שפה), העקמומיות הממוצעת עומדת ביחס הפוך לשטח. לדוגמה, מציין אוילר של כדור הוא 2. עקמומיות-גאוס של כדור נעשית קטנה יותר ככל שהכדור גדל: העקמומיות של כדור ברדיוס R היא <math>1/R^2</math>. לפי משפט גאוס-בונה, יוצא ששטח הכדור כפול העקמומיות הקבועה הזו שווה תמיד ל-<math>4\pi</math>. 

הקומפקטיות היא תנאי הכרחי במשפט: לעיגול היחידה הפתוח עקמומיות אפס, ולכן האינטגרל של העקמומיות שווה גם הוא לאפס; אבל לעיגול יש מציין אוילר 1. אכן, אם מוסיפים לכדור הפתוח את השפה שלו, השוויון מתקיים, משום שהאינטגרל על פני עקמומיות השפה הוא <math>2\pi</math>.

הטורוס, שמציין אוילר שלו הוא 0, מספק דוגמה חשובה נוספת. אפשר לבנות אותו על ידי זיהוי הצלעות המנוגדות בריבוע, כך שהעקמומיות היא אפס בכל נקודה, וממילא העקמומיות הממוצעת היא אפס. כאן התוצאה אינה מפתיעה. אבל השיכון הטבעי של הטורוס במרחב האוקלידי מספקת לו עקמומיות חיובית בחלק החיצוני, ושלילית בחלק הפנימי. משפט גאוס-בונה מבטיח שאלו מאזנות זו את זו, והעקמומיות הממוצעת היא אפס בכל שיכון אפשרי.

טריאנגולציה של משטחים מספקת למשפט גרסאות קומבינטוריות.

== הכללות ==

משפט רימן-רוך ומשפט האינדקס של אטיה-זינגר מכלילים את משפט גאוס-בונה.

==קישורים חיצוניים==
* 

קטגוריה:גאומטריה דיפרנציאלית
קטגוריה:משפטים בגאומטריה
ליוטו מצ'ידה

ליוטו מצ'ידה (בפורטוגזית: Lyoto Machida; נולד ב-30 במאי 1978) הוא לוחם MMA ברזילאי-יפני. מצ'ידה, המכונה "הדרקון" (The Dragon), הוא אלוף לשעבר במשקל חצי כבד ב"אליפות הלחימה האולטימטיבית". החל מ-29 ביוני 2015 מתחרה מצ'ידה במשקל בינוני ודירוגו הוא 5.

==ביוגרפיה==
מצ'ידה נולד בסלבדור, ברזיל. אביו, מאסטר יושיזו מצ'ידה, מחזיק בדרגה גבוהה בשלוחה של איגוד הקרטה היפני בברזיל. יושיזו מצ'ידה עבר לברזיל בגיל 22, שם פגש באימו של מצ'ידה, אנה קלאודיה. מצ'ידה גדל בעיר בלם והחל להתאמן בקרטה בגיל 3. בגיל 13 הגיע לדרגת חגורה שחורה. מצ'ידה גם למד לחימת סומו וג'ו ג'יטסו ברזילאי.

מצ'ידה זכה במספר טורנירי קרטה לחובבנים, כולל בטורניר פאן אמריקני בשנת 2001. לאחר מכן, נסע מצ'ידה לתאילנד, שם למד איגרוף תאילנדי ולאחר מכן ליפן, שם למד גראפלינג ולבסוף לארצות הברית שם החל בקריה כלוחם UFC.

==סגנון לחימה==
למצ'ידה סגנון לחימה ייחודי המשלב טקטיקות קרב של שוטוקאן וג'יו ג'יטסו ברזילאי וכן אלמנטים מסומו והיאבקות. מצ'ידה נוהג להילחם בצורה זהירה וחמקנית, לערוך מתקפות נגד מדויקות ולעורר תסכול אצל יריביו המדרבן אותם לבצע טעויות שמצ'ידה מנצל לטובתו. עם זאת, נטען כנגד מצ'ידה שסגנונו חששני, לא אגרסיבי ולא מרהיב לצפייה.

==קריירת משחק==
בשנת 2011 התארח בסרט האקשן "לעולם אל תיכנע 2: הביטדאון". בשנת 2014 שיחק מצ'ידה בסרט אמנויות הלחימה עד הקרב האחרון שם עזר לאמן את גיבור הסרט מייקל שואו.

==חיים אישיים==
מצ'ידה נשוי לפביולה ולהם שני ילדים.

== קישורים חיצוניים ==

* 

* 

==הערות שוליים==

קטגוריה:אמני לחימה ברזילאים
קטגוריה:אלופי אליפות הלחימה האולטימטיבית
קטגוריה:יפנים שנולדו ב-1978
קטגוריה:ברזילאים שנולדו ב-1978
יצחק אלבאליה

רבי יצחק בן ברוך אלבאליה (ד'תשצ"ה, 1035 – ד'תתנ"ד, 1094) חכם ספרדי תלמודי במחצית השנייה של המאה ה-11 ויועץ למלך העבאדי אל-מעתמד .

==קורות חייו==
נולד לרבי ברוך, בקורדובה בחודש אייר שנת ד'תשצ"ה (1035). משפחת אביו היא מהוותיקות ביהדות ספרד, אשר לפי המסורת גלתה שם בימי חורבן בית שני, משום שאבי המשפחה יודע היה לרקום פרוכות לבית המקדש, ולבקשת מושל ספרד הגלה לשם טיטוס אותו ואת משפחתו. בתחילה למד אצל חכם בשם רבי פריגורס, ולאחריו למד תורה מספר שנים אצל רבי שמואל הנגיד עד לפטירתו בשנת ד'תתט"ו. ומאז היה לחברו הקרוב של בנו, רבי יהוסף הנגיד עד שנרצח בשנת ד'תתכ"ז.

שנתיים לאחר מכן, בשנת ד'תתכ"ט (1069), נקרא על ידי מלך הטאיפה של סביליה אל-מעתמד לשרתו כאיצטגנין החצר, ולאחר מכן אף עלה והיה ליועץ המלך, ומעמדה זו השפיע רבות לטובת עמו, עד שסמכוהו לרב ספרד הדרומית, אז עבר להתגורר בעיר סביליה, ושם אף לימד את תלמידו רבי יוסף אבן מיגאש.

בשנים האחרונות לחייו התגלעה מחלוקת קשה בינו ובין חברו רבי יצחק אלפסי, הרי"ף. אכן קודם פטירתו קרא לבנו, רבי ברוך בן יצחק אבן אלבאליה, שהיה בן 17 שנים, וציווה אותו שילך לפייס את הרי"ף, וילמד תורה מפיו, וכן עשה (ראה בערכו).

נפטר בגרנדה בחודש ניסן ד'תתנ"ד (1094) קודם היותו בן חמישים ותשע שנים, ונקבר בקורדובה.

==חיבוריו==
חיבר חיבור גדול לפרש את כל ההלכות הבלתי מבוארות שבתלמוד, וקראו בשם "קופת הרוכלים", אך נפטר קודם זקנותו ולא זכה לסיימו, חיבור זה אבד מאתנו.
כמו כן כתב ספר בענייני קידוש החודש ונקרא "סוד העיבור" ושלחו לידידו רבי יהוסף הנגיד, אף ספר זה אבד ולא הגיע אלינו. 
כן חיבר מספר פיוטים ורבי יהודה אלחריזי משבח את פיוטיו.

==משפחתו==
* בנו רבי ברוך. שהיה אף הוא מגדולי החכמים בדורו.
* בן בתו הרב אברהם בן דאוד הלוי (הראב"ד הראשון) הכותב עליו בספרו, "ספר הקבלה" שהיה חכם אף בחכמה יוונית ובעוד מדעים.

==קישורים חיצוניים==
* [http://www.hebrewbooks.org/pdfpager.aspx?req=30660&st=&pgnum=59 ספר הקבלה לראב"ד, בעניין רבי יצחק בן ברוך אבן אלבאליה, באתר hebrewbooks]
* [http://hebrewbooks.org/pdfpager.aspx?req=36621&st=&pgnum=126 אנציקלופדיה לתולדות גדולי ישראל באתר hebrewbooks]

==הערות שוליים==

קטגוריה:ראשוני ספרד
קטגוריה:ילידי 1035
קטגוריה:נפטרים ב-1094
פדרו פאבלו פיצ'רדו

פדרו פאבלו פיצ'רדו (בספרדית: Pedro Pablo Pichardo; נולד ב-30 ביוני 1993) הוא אתלט קובני-פורטוגזי. הוא האלוף האולימפי (טוקיו 2020), אלוף העולם (יוג'ין 2022), פעמיים סגן אלוף העולם (מוסקבה 2013, בייג'ינג 2015) בקפיצה משולשת ומדורג חמישי בכל הזמנים (18.08 מטר).

== ביוגרפיה ==
פיצ'רדו נולד וגדל בסנטיאגו דה קובה.

===אלוף עולם לנוער===
באליפות העולם באתלטיקה לנוער שנערכה בברצלונה, ספרד בשנת 2012 זכה פיצ'רדו במדליית זהב בקפיצה משולשת בתוצאה של 16.79 מטר.

===סגן אלוף עולם===
באליפות העולם שנערכה במוסקבה, רוסיה בשנת 2013 זכה פיצ'רדו במדליית כסף בקפיצה משולשת בתוצאה של 17.68 מטר, אחרי טדי טאמגו מצרפת (18.04 מטר) ולפני ויל קליי מארצות הברית (17.52 מטר).

באליפות העולם באתלטיקה באולם שנערכה בסופוט, פולין במרץ 2014 זכה פיצ'רדו במדליית ארד בקפיצה משולשת בתוצאה של 17.24 מטר, אחרי ליוקמן אדמס מרוסיה (17.37 מטר) וחברו לנבחרת ארנסטו רווה (17.33 מטר).

===קפיצה מעל 18 מטר===
בתחרות שנערכה בדוחא, קטר ב-15 במאי 2015 זכה פיצ'רדו במדליית זהב בקפיצה משולשת בשיא אישי ושיא קובה חדש של 18.06 מטר, לפני כריסטיאן טיילור מארצות הברית שאף הוא קבע אישי חדש של 18.04 מטר. שבועיים לאחר מכן, בתחרות שנערכה בהוואנה קובה ב-28 במאי, הוא שיפר את שיאו ב-2 ס"מ והעמידו על 18.08 מטר, תוך כדי שקבע את תוצאת השנה בעולם ואת התוצאה השלישית בטיבה בכל הזמנים, באותה העת.

באליפות העולם באתלטיקה שנערכה בבייג'ינג, סין בשנת 2015 זכה פיצ'רדו שוב במדליית כסף בקפיצה משולשת בתוצאה של 17.60 מטר, אחרי כריסטיאן טיילור שקבע את התוצאה השנייה בטיבה בכל הזמנים (18.21 מטר) ולפני נלסון אבורה מפורטוגל (17.52 מטר).

באוגוסט 2017 קיבל אזרחות פורטוגזית, ומאוגוסט 2019 הורשה להתחרות תחת דגל פורטוגל. באליפות העולם באתלטיקה 2019 סיים רביעי בתוצאה של 17.62 מטר. באליפות אירופה באתלטיקה באולם 2021 זכה במדליית זהב בתוצאה של 17.30 מטר

== שיאים אישיים ==
===אצטדיון===
* קפיצה משולשת: 18.08 מטר (2015)

===אולם===
* קפיצה משולשת: 17.36 מטר (2021)

== קישורים חיצוניים ==

* 

קטגוריה:אתלטים קובנים
קטגוריה:קופצי משולשת
קטגוריה:אתלטים פורטוגזים
קטגוריה:אלופי אירופה באתלטיקה
קטגוריה:קופצי משולשת באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:נושאי דגל פורטוגל באולימפיאדה
קטגוריה:מהגרים מקובה
קטגוריה:קובנים שנולדו ב-1993
אתר הגבורה

אתר הגבורה הוא אתר אינטרנט ישראלי שאוסף ומתעד את מורשת הקרב וסיפורי הגבורה של חיילי צבא הגנה לישראל, שוטרי משטרת ישראל ומשמר הגבול ואנשי מערכת הביטחון וקהילת המודיעין הישראלית שקיבלו את אחד מעיטורי צה"ל, עיטורי משטרת ישראל, ציון לשבח, אות הצטיינות או תעודת הערכה. האתר הוקם ומתוחזק על ידי עופר דרורי, ומתבסס על מחקר אישי וליקוט חומרים. 

האתר כולל רשימה של מקבלי הצל"שים והעיטורים, ממוינת הן על פי סוג העיטור (עיטור הגבורה, עיטור העוז, עיטור המופת, צל"ש, עיטורי המשטרה וכו') והן על פי תקופה, מערכה (מלחמה), יחידות ופרמטרים נוספים. על כל מקבל עיטור או צל"ש מופיע שמו (אם הותר לפרסום), תיאור המעשה שבזכותו קיבל את העיטור/צל"ש (בדרך כלל לפי הנוסח שהופיע בעיטור/צל"ש עצמו) וכן קישור לכתבות נוספות המרחיבות את המידע על סיפור הגבורה וקבלת העיטור/צל"ש.

לדברי דרורי, מקים האתר:

בשנת 2013 הוענק לדרורי פרס פינקלר למידע מטעם חברת טלדן על פעילותו בהקמת אתר הגבורה.

== קישורים חיצוניים ==

* 

קטגוריה:אתרי אינטרנט ישראליים
קטגוריה:ישראל: הנצחה
פני קדם

פני קדם, ובשמה הרשמי אספר ב, היא התנחלות במזרח גוש עציון, אשר נחשבת באופן רשמי לשכונה של היישוב מיצד. 

פני קדם הוקמה באוגוסט 2000<ref></ref> כמאחז. כיום מתגוררים בה כ-70 משפחות וכ-30 סטודנטים בכפר של תנועת "קדמה". 

==היסטוריה==
בשנת 1994 הוצבו קרוואנים במקום לטובת שכונה מזרחית ליישוב הסמוך מיצד, ושימשו למוסד חינוכי 'מצודת דוד' עבור בני נוער בסיכון בסיוע משרד השיכון ומשרד הדתות. לאחר סגירת המוסד בכ"ט באב תש"ס (30 באוגוסט 2000), והידלדלות מספר התושבים בשכונה, עלה לקרקע גרעין התיישבות 'עפני'. הגרעין עלה בלילה אחד, מנה שלוש משפחות ושלושה רווקים. מאז היישוב המשיך להתפתח ומתוך הרווקים שהיו בהקמתו יצאו משפחות.

מ-2005 התקיימה במקום למשך מספר שנים "עפיפוניאדה" - אירוע המוני סביב עפיפונים, כולל סדנאות ותצוגות.

ביישוב מבני קבע וקרוואנים, שני בתי כנסת, מקווה נשים ומקווה גברים, גני ילדים, סניף בני עקיבא וספריה.

בשנת 2016 הקימה עמותת קדמה כפר סטודנטים בתוך היישוב. הסטודנטים לוקחים חלק בעשייה של היישוב, מתנדבים בדברים שונים, מפעילים חוגים לילדי הקהילה, ומשתתפים בשמירות בחווה.

בשנת 2020 ננטעה ביישוב חורשת עצי פרי קהילתית.

באוקטובר 2020 אישרה מועצת התכנון העליונה את הפקדת תוכנית המתאר של היישוב לאישור.

בשנת 2021 נחנך במקום 'מצפה מיכאל' לזכר מיכאל הראל.

ב-22 בפברואר 2023 אושרה במועצת התכנון העליונה תב"ע לבניית 180 יחידות דיור ביישוב<ref></ref>.

== היישוב ==
גובה היישוב הוא 930 מטר מעל פני הים, והצניחה של 1,300 מטר עד לים המלח ניכרת בנוף הנשקף ממנו.

מקור שמו של פני קדם נגזר ממיקומו מעל נחל ערוגות הפונה לקדם – למזרח. השם הרשמי הוא אספר ב (שמו הרשמי של היישוב מיצד הסמוך הוא אספר א'), על שם באר אספר המוזכרת כמקום חנייתם של החשמונאים קודם הקרב ביוונים ומזוהה בח'רבת זפרן הסמוכה.

היישוב צופה על נחל ערוגות, ומנגד ניתן לראות את הרי מואב שבירדן.

בחורף 2017 נצפה רכס הר חרמון מושלג מהיישוב פני קדם. 

בפני קדם מתגורר חבר הכנסת שמחה רוטמן מסיעת הציונות הדתית.

החל משנת 2017 ניתנת לתושבי יישוב זה הטבת מס בהתאם לסעיף 11 לפקודת מס הכנסה.

==חקלאות==
תושבי היישוב מתפרנסים ממקצועות חופשיים ויש כמה מהם העוסקים גם בחקלאות סביב היישוב, שם הוכשרו יותר מ-200 דונם אדמה לצורך חקלאות, והם מנוצלים בעיקר לכרמי זיתים וענבי יין. לחקלאים חוזה חכירה עם החטיבה להתיישבות של הסוכנות היהודית.

בשנת 2018 הוקמה חוות צאן בסמוך ליישוב, מחוצה לו. תפעול החווה נעשה בעזרת נוער המגיע בהתנדבות ועובדים הגרים בחווה. הם אחראים ושותפים מלאים לכל העשייה בחווה. החווה נעזרת בארגון 'השומר יו"ש', אשר תומכת בחקלאים באזור יהודה ושומרון. הארגון מספק גם שומרים ללילות בחווה.

==קישורים חיצוניים==
* [https://www.baitisraeli.co.il/15-11-2017-%D7%A4%D7%A0%D7%99-%D7%A7%D7%93%D7%9D/ פני קדם], באתר מועצה אזורית גוש עציון

* [http://www.myesha.org.il/?CategoryID=175&ArticleID=243 פני קדם], באתר מועצת יש"ע
* 
* [https://kedma-hityashvut.org/student_villages/%D7%9E%D7%A2%D7%9C%D7%94-%D7%90%D7%A4%D7%A8%D7%99%D7%9D-2/ פני קדם] באתר קדמה
* [https://etziontour.org.il/item/%D7%97%D7%95%D7%95%D7%AA-%D7%A4%D7%A0%D7%99-%D7%A7%D7%93%D7%9D/ חוות פני קדם], באתר תיירות גוש עציון

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית

קטגוריה:מועצה אזורית גוש עציון
קטגוריה:יישובים שהוקמו ב-2000
קטגוריה:יישובים דתיים ביהודה ושומרון
קטגוריה:יהודה ושומרון: שכונות
קטגוריה:מאחזים שהוסדרו
איציק צאיג

איציק צאייג בפגישה עם ראובן ריבלין, יולי 2018
איציק צאיג (נולד ב-1956 בצפת) הוא מהנדס ואיש שיווק ישראלי שכיהן בעבר כמנכ"ל אסם השקעות.

==ביוגרפיה==
צאיג למד בבית הספר החקלאי בכפר גלים, ושירת בנח"ל. עם השחרור מצה"ל למד בפקולטה לחקלאות ברחובות. הוא בעל תואר ראשון בהנדסת קרקע ומים מהאוניברסיטה העברית בירושלים ותואר שני במנהל עסקים, עם התמחות בשיווק, מאוניברסיטת תל אביב.

תפקידו הניהולי הראשון היה בחטיבה העסקית של בנק לאומי, שם היה אחראי על פורטפוליו של לקוחות גדולים ובינוניים. אחר כך כיהן כמנכ"ל זיו ייעוץ והדרכה, בה היה שותף עם פרופסור יחיאל זיו. במהלך עבודתו שם, פגש לראשונה את גזי קפלן, מייסד טבעול ומנכ"ל טבעול באותה עת, ובהמשך מנכ"ל אסם. ב-1991 גייס קפלן את צאיג לתפקיד מנהל השיווק של טבעול, שם היה שותף להחדרת מותג חדשני בקנה מידה עולמי.
לאחר 5 שנים, שבמהלכן נמכרה השליטה בטבעול לקבוצת אׂסם, עבר צאיג ל"גרינברג" שם כיהן כסמנכ"ל סחר ושיווק. עם הרכישה של "צבר" על ידי קבוצת אׂסם, חזר לקבוצה כמנכ"ל "צבר", שם הוביל תהליך צמיחה מהיר של אסם בתחום הסלטים, להובלת השוק בישראל ולזינוק ביצוא. בהמשך כיהן כסמנכ"ל שיווק של קבוצת אסם ומנכ"ל חברת הסחר של הקבוצה.
הקריירה באסם הובילה אותו להתמנות על ידי ענק המזון נסטלה למנהל השוק שלה בניו זילנד. בהמשך שב לישראל, על מנת להתמנות לאחר כשנה למנכ"ל אסם. איציק צאיג סיים את תפקידו כמנכ"ל אסם השקעות באוגוסט 2018.

צאיג נשוי, אב לארבעה ילדים משתי נשים וגר ברמת החייל. בתו היא הקומיקאית, הקומיקסאית והיוצרת כרמל צאיג<ref></ref>.

==קישורים חיצוניים==

* 
* [https://web.archive.org/web/20151206212835/https://greeneconomy.blog.tamat.gov.il/blog/174 חברת "אסם" – ההשקעה בסביבה הובילה להגדלת הרווחים], מינהל סביבה ופיתוח בר-קיימא, משרד הכלכלה, 7 ביולי 2015.
* 
* 
* 
* 
* 
* 
* 

==הערות שוליים==

קטגוריה:צפת: אישים
קטגוריה:מנכ"לים ישראלים
קטגוריה:אסם: אישים
קטגוריה:בוגרי כפר הנוער כפר גלים
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:ישראלים שנולדו ב-1956
דראפט ה-NBA 2006

לוח הבחירות של הדראפט לפני תחילת הבחירות

דראפט ה-NBA 2006 הוא הדראפט שקדם לעונת המשחקים ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-28 ביוני 2006. זהו הדראפט הראשון שבו נאסר על המועמדים בדראפט להגיש את מועמדותם מיד אחרי סיום לימודי התיכון. לפי חוקי הדראפט החדשים על המועמדים האמריקאים להיות לפחות שנה מגמר לימודי התיכון ובכל מקרה להיות לפחות בני 19 בשנת הדראפט. בהגרלה (לוטרי) זכו הטורונטו ראפטורס בבחירה הראשונה, שניצלו אותה כדי לבחור את אנדראה ברניאני האיטלקי. ברניאני הוא השחקן השני שנבחר במקום הראשון בדראפט מבלי ששיחק בארצות הברית (בליגת המכללות), והאירופאי הראשון והיחיד שנבחר בבחירה זו. הבחירה השישית בדראפט, ברנדון רוי זכה בסיום העונה בתואר רוקי השנה.

במקומות ה-44 וה-53 בדראפט נבחרו ליאור אליהו ויותם הלפרין, שלבסוף לא שחקו ב-NBA. בעקבות הוריקן קתרינה שפגע משמעותית באזור ניו אורלינס, הקבוצה ניו אורלינס הורנטס (שבהמשך שינתה את שמה לניו אורלינס פליקנס) בחרה תחת השם ניו אורלינס/אוקלהומה סיטי הורנטס.

בסיבוב הראשון של הדראפט נבחרו 4 שחקנים מאוניברסיטת קונטיקט (רודי גיי, הילטון ארמסטרונג, מרכוס ויליאמס וג'וש בון), ובכך השוותה קונטיקט את השיא של אוניברסיטת דיוק מ-1999 ושל אוניברסיטת קרוליינה הצפונית מ-2005. יחד עם דנהאם בראון שנבחר בסיבוב השני, הפכה קונטיקט לאוניברסיטה ממנה נבחרו הכי הרבה שחקנים בדראפט של שני סיבובים (החל משנת 1989), והשנייה בכל הזמנים, אחרי UNLV שממנה נבחרו 6 שחקנים בדראפט של 1977 בו התקיימו 8 סיבובים.

שחקנים בולטים אחרים שנבחרו בדראפט 2006 כוללים את למרכוס אולדרידג' (בחירה שנייה), ראז'ון רונדו (21), קייל לאורי (24), פול מילסאפ (47).

בסך הכול שיחקו ב-NBA 52 מתוך 60 הנבחרים, ומלבדם שיחקו בליגה 16 מועמדים שלא נבחרו בדראפט 2006.

==רשימת הנבחרים==

==שחקני NBA שלא נבחרו==
השחקנים שלהלן לא נבחרו בדראפט 2006, אך שיחקו ב-NBA:

==קישורים חיצוניים==
* [https://www.nba.com/stats/draft/history/?Season=2006 סיכום דראפט 2006], באתר הרשמי של ה-NBA

==הערות שוליים==

2006
קטגוריה:2006 בארצות הברית
קטגוריה:2006 בספורט
דראפט ה-NBA 2003

לברון ג'יימס (בחירה 1) ודוויין ווייד (בחירה 5). שיתפו פעולה עם כריס בוש ב[[מיאמי היט וזכו באליפות הליגה שנתיים ברציפות]]
דראפט ה-NBA 2003 הוא הדראפט שקדם לעונת המשחקים ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-26 ביוני 2003. דראפט זה נחשב לאחד משלוש הדראפטים הגדולים בכל הזמנים בשל ריבוי הכוכבים שנבחרו בו. 15 שחקנים שנבחרו בדראפט זכו יחד ב-26 אליפויות הליגה, וארבעה שחקנים היו שלד הנבחרת הלאומית בשנים 2006–2008 שזכתה במדליות זהב באולימפיאדה ובאליפות העולם.

לברון ג'יימס נבחר על ידי קליבלנד קאבלירס בבחירה הראשונה.<ref></ref> ג'יימס הוא השחקן השני בתולדות הליגה, והשלישי בכלל, שנבחר בבחירה הראשונה כתלמיד תיכון, לצד קוואמי בראון (2001) ודווייט הווארד (2004). בתום העונה זכה ג'יימס בתואר רוקי השנה.

בסך הכול שיחקו ב-NBA 47 מתוך 58 הנבחרים, ומלבדם שיחקו בליגה 11 מועמדים שלא נבחרו בדראפט 2003. נכון לשנת 2023, השחקן היחיד שנותר פעיל מדראפט 2003 הוא לברון ג'יימס.

==רשימת הנבחרים==

==שחקני NBA שלא נבחרו==
כריס בוש (בחירה 4). חבר הדראפט הראשון שנבחר ל[[היכל התהילה של הכדורסל]]
השחקנים שלהלן לא נבחרו בדראפט 2003, אך שיחקו ב-NBA:

==קישורים חיצוניים==
* [https://www.nba.com/stats/draft/history/?Season=2003 סיכום דראפט 2003], באתר הרשמי של ה-NBA

==הערות שוליים==

2003
קטגוריה:2003 בארצות הברית
קטגוריה:2003 בספורט
דראפט ה-NBA 2001

דראפט ה-NBA 2001 הוא הדראפט שקדם לעונת המשחקים בליגת ה-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-27 ביוני 2001.
== מהלך הדראפט ==
קוואמי בראון נבחר על ידי וושינגטון ויזארדס בבחירה הראשונה. ובכך הפך לשחקן הראשון בתולדות הליגה, והשלישי בכלל עם לברון ג'יימס (2003) ודווייט הווארד (2004) שנבחר בבחירה הראשונה כתלמיד תיכון. בשנת 2006 נאסר על תלמידי תיכון להגיש מועמדות לדראפט. בראון קלע 6.6 נקודות בממוצע למשחק לאורך הקריירה ונחשב עד היום לאחד השחקנים הגרועים בהיסטוריה שנבחרו במקום הראשון בדראפט. בתום העונה זכה פאו גאסול שנבחר בבחירה השלישית בתואר רוקי השנה.

דראפט זה היה האחרון בו השתתפו קבוצת ונקובר גריזליס, שכמה שבועות לאחריו העתיקה את מקום מושבה לממפיס ושינתה את שמה לממפיס גריזליס, וקבוצת שארלוט הורנטס שמיד לאחריו עברה לניו אורלינס ובהמשך שינתה את שמה לניו אורלינס פליקנס. בשנת 2014 קמה מחדש קבוצה בעיר שארלוט בשם שארלוט בובקאטס, שכיום קראת שארלוט הורנטס על שם קבוצת העבר. 

מינסוטה טימברוולבס איבדה את בחירתה בסיבוב הראשון של הדראפט בעקבות חריגה מתקרת השכר המותרת בליגה בעונת 2000/01. הטימברוולבס היו עתידים לבחור בבחירה ה-29 והאחרונה בסיבוב האחרון, וביטול הבחירה שלהם צמצם את מספר הנבחרים בדראפט ל-57 בלבד. בסך הכל נבחרו בדראפט 2001 שמונה שחקני אולסטאר: טייסון צ'נדלר (בחירה שנייה), פאו גאסול שזכה בתואר רוקי השנה (3), ג'ו ג'ונסון (10), זאק רנדולף (19), ג'רלד וולאס (25), טוני פארקר (28), גילברט ארינאס (31) ומהמט אוקור (38). שחקנים בולטים אחרים שנבחרו בדראפט זה כוללים את ג'ייסון ריצ'רדסון (5), שיין באטייה (6), ריצ'רד ג'פרסון (13), טרוי מרפי (14), סמואל דלמברט (26), ג'מאל טינסלי (27), בובי סימונס (42) ואנטוניס פוטסיס (48).

בסך הכול שיחקו ב-NBA 49 מתוך 57 הנבחרים, ומלבדם שיחקו בליגה 16 מועמדים שלא נבחרו בדראפט 2001.

==רשימת הנבחרים==

== שחקני NBA שלא נבחרו ==
השחקנים שלהלן לא נבחרו בדראפט 2001, אך שיחקו ב-NBA:

==קישורים חיצוניים==
* [https://www.nba.com/stats/draft/history/?Season=2001 סיכום דראפט 2001], באתר הרשמי של ה-NBA

==הערות שוליים==

2001
קטגוריה:2001 בארצות הברית
קטגוריה:2001 בספורט
דראפט ה-NBA 1996

קובי בראיינט (בחירה 13) מקום 4 ב[[רשימת הקלעים המובילים בתולדות ה-NBA]]
דראפט ה-NBA 1996 הוא הדראפט שקדם לעונת המשחקים ב-NBA. טקס הדראפט התקיים בקונטיננטל איירליינס ארנה, אולמה של הניו ג'רזי נטס, ב-26 ביוני 1996. דראפט זה נחשב לאחד משלושת הדראפטים הגדולים בכל הזמנים בשל ריבוי הכוכבים שנבחרו בו. שליש מהשחקנים שנבחרו בסיבוב הראשון נבחרו למשחק האולסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה.

דורון שפר ששיחק קודם בליגת המכללות, נבחר בבחירה ה-36 על ידי לוס אנג'לס קליפרס, ובכך הפך לישראלי הראשון אי פעם שנבחר בדראפט ה-NBA. עם זאת, שפר לא חתם על חוזה בקבוצה ומעולם לא שיחק בליגת ה-NBA. במהלך הסיבוב השני, בחרה פילדלפיה 76' שני שחקנים שבהמשך הפכו לשחקני בייסבול בליגת ה-MLB (מארק הנדריקסון וראיין מיינור).

אלן אייברסון נבחר על ידי פילדלפיה 76' בבחירה הראשונה, ובתום העונה זכה בתואר רוקי השנה.

בסך הכול שיחקו ב-NBA 47 מתוך 58 הנבחרים, ומלבדם שיחקו בליגה 7 מועמדים שלא נבחרו בדראפט 1996.

== רשימת הנבחרים ==

==שחקני NBA שלא נבחרו==
השחקנים שלהלן לא נבחרו בדראפט 1996, אך שיחקו ב-NBA:

==קישורים חיצוניים==
* [https://www.nba.com/stats/draft/history/?Season=1996 סיכום דראפט 1996], באתר הרשמי של ה-NBA

==הערות שוליים==

1996
קטגוריה:1996 בארצות הברית
קטגוריה:1996 בספורט
ביוקנן (ליבריה)

ביוקנן (באנגלית: Buchanan, בבסה: Gbezohn) היא בירת מחוז גראנד בסה בליבריה. העיר שוכנת על חוף האוקיינוס האטלנטי, בקרבת המקום בו נשפך אליו נהר סנט ג'ון, במרחק של כ-110 קילומטרים דרום-מזרחית למונרוביה, בירת ליבריה. בעיר מתגוררים 34,270 תושבים (נכון ל-2008), מה שהופך אותה לעיר השלישית מבחינת גודל אוכלוסייה בליבריה.

==היסטוריה==
בדצמבר 1832 נוסדה המושבה "פורט קרסון" (Port Cresson) במקום בו נמצאת העיר היום על ידי אפרו-אמריקאים ממדינות ניו יורק ופנסילבניה בארצות הברית שהגיעו להתיישב באזור במסגרת תנועת החזרה לאפריקה. המושבה נקראה על שמו של אליוט קרסון, סוחר מפילדלפיה שמימן את המסע שלהם לאפריקה. ביוני 1835 בני שבט הבסה המקומי החריבו את המושבה.

כעבור חודש הגיעו מתיישבים חדשים מפנסילבניה שהקימו מושבה בשם "בסה קוב" (Bassa Cove). בשלב מסוים בהמשך המאה ה-19 שם העיר שונה לביוקנן, על שמו של תומאס ביוקנן, אחיינו של נשיא ארצות הברית ג'יימס ביוקנן ומושל ליבריה.

==כלכלה==
הכלכלה המקומית מסתמכת על דיג וכן על הנמל של העיר. הנמל המייצא בעיקר עפרות ברזל שנכרות באזור העיירה יקפה (Yekepa) במחוז נימבה ומועברות ברכבת לביוקנן.
== ערים תאומות ==
* 

==קישורים חיצוניים==

* 

==הערות שוליים==

קטגוריה:ליבריה: ערים
קטגוריה:יישובים שהוקמו ב-1835
גרינוויל (ליבריה)

גרינוויל (באנגלית: Greenville) היא בירת מחוז סינואה (Sinoe) בליבריה. העיר שוכנת על חוף האוקיינוס האטלנטי, במקום בו נשפך אליו נהר סינואה, במרחק של כ-240 קילומטרים דרום-מזרחית למונרוביה, בירת ליבריה. בעיר מתגוררים 16,434 תושבים (נכון ל-2008).

==היסטוריה==
העיר נוסדה בסביבות 1838 על ידי אפרו-אמריקאים ממדינת מיסיסיפי בארצות הברית שהגיעו להתיישב באזור במסגרת תנועת החזרה לאפריקה. ההתיישבות הייתה חלק ממושבה, שחופפת למחוז סינואה של היום, שנקראה "מיסיסיפי באפריקה" (Mississippi-in-Africa), אשר בהמשך הפכה להיות חלק מליבריה. העיר נקראה על שמו השופט ג'יימס גרין, שהיה מהראשונים באזור הדלתא של מיסיסיפי לשלוח עבדים משוחררים לאפריקה.

העיר נחרבה במהלך מלחמת האזרחים הראשונה בליבריה בשנות ה-90 של המאה ה-20, אבל מאז היא כבר בתהליכי שיקום.

==כלכלה==
כלכלת העיר מתבססת בעיקר על הנמל שלה, המייצא בעיקר עצים שנכרתו באזור שלה.

==קישורים חיצוניים==

קטגוריה:ליבריה: ערים
קטגוריה:יישובים שהוקמו ב-1838
אינואיט אטקטיגיט

אינואיט אטקטיגיט (בגרינלנדית: Inuit Ataqatigiit,"קהילת העם") היא מפלגה סוציאליסטית דמוקרטית בדלנית גרינלנדית השואפת להפוך את גרינלנד למדינה עצמאית. המפלגה, שנוסדה ב-1978, דגלה גם בהגברת שיתוף הפעולה עם שבטי הילידים שמסביב לחוג הארקטי. בבחירות 2009 לפרלמנט של גרינלנד קיבלה המפלגה את מרבית הקולות ומנהיג המפלגה קופיק קלייסט נבחר להיות ראש הממשלה ה-4 של גרינלנד. המפלגה ניצחה שוב בבחירות בשנת 2021, לאחר שלוש מערכות בחירות שבהן הפסידה למפלגת סיומוט.

==תוצאות הבחירות==
{| class=wikitable
|-
! שנת בחירות
! # מספר בוחרים כולל
! % מסך הבוחרים
! # מושבים
! +/–
|-
! 1979
| 813
| 4.4 (#4)
| 
|
|-
! 1983
| 2,612
| 10.6 (#3)
| 
| 2
|-
! 1984
| 2,732
| 12.1 (#3)
| 
| 1
|-
! 1987
| 3,823
| 15.3 (#3)
| 
| 0
|-
! 1991
| 4,848
| 19.4 (#3)
| 
| 2
|-
! 1995
| 5,180
| 20.3 (#3)
| 
| 1
|-
! 1999
| 6,214
| 22.1 (#3)
| 
| 1
|-
! 2002
| 7,244
| 25.3 (#2)
| 
| 1
|-
! 2005
| 6,517
| 22.6 (#3)
| 
| 1
|-
! 2009
| 12,457
| 43.7 (#1)
| 
| 7
|-
! 2013
| 10,374
| 34.4 (#2)
| 
| 3
|-
! 2014
| 9,783
| 33.2 (#2)
| 
| 0
|-
! 2018
| 7,478
| 25.5 (#2)
| 
| 3
|-
! 2021
| 9,912
| 37.42 (#1)
| 
| 4
|}

==קישורים חיצוניים==
* 

==הערות שוליים==

קטגוריה:לאומיות גרינלנדית
קטגוריה:גרינלנד: מפלגות
קטגוריה:גרינלנד: מפלגות סוציאליסטיות
קטגוריה:מפלגות שהוקמו ב-1978
דורון פישלר

דורון פישלר (נולד ב־1976) הוא מגיש הסכתים, מרצה ולשעבר מבקר קולנוע ישראלי.

נכון לשנת 2024 מגיש פישלר את ההסכת "התשובה" ברשת הפודקאסטים "עושים היסטוריה", ובעבר הגיש גם את ההסכת "המובן מאליו",<ref name=":1"></ref> ב"כאן", תאגיד השידור הישראלי.

פישלר הוא המייסד והעורך לשעבר של אתר ביקורת הקולנוע העצמאי "עין הדג". כמו כן כתב מאמרים בתחומי מדע, טכנולוגיה ומרשתת באתרים mako, Nana10 ואלכסון.

==ביוגרפיה==
פישלר גדל במושב יעד<ref name=":0"></ref> כבן למשפחה בת ארבעה ילדים. אחיו הוא המוזיקאי ארבל פישלר.<ref name=":0" /> את שירותו הצבאי עשה בחיל הים כלוחם בספינת הטילים אח"י מולדת.<ref></ref> בפרק "על הפנים" בהסכת "המובן מאליו" סיפר פישלר כי הוא סובל מפרוסופגנוזיה, קושי בזיהוי פנים.

בשנת 2000 הקים יחד עם עינת חורשי את האתר "עין הדג", שמטרתו לשמש כתחליף לביקורות הקולנוע בתקשורת הממוסדת. שימש גם כמבקר קולנוע באתרים וואלה! NEWS ו-Time Out ישראל.

=== סיכומי פרקים לסדרת הטלוויזיה "משחקי הכס" ===
בנוסף לכתיבתו בתחום הקולנוע, נהג פישלר לעסוק בקביעות בכתיבת סיכומים לפרקים בסדרת "משחקי הכס", אשר מבוססת על סדרת הספרים "שיר של אש ושל קרח", החל מהעונה השלישית של הסדרה. בתחילה, באתר התוכן "וואלה! NEWS", מהעונה הרביעית ועד לעונה השביעית באתר התוכן "Time Out ישראל",<ref></ref> ובעונה השמינית באתר "ynet".

בעונה החמישית של "משחקי הכס" פרסם פישלר סרטונים שסיכמו בצורה מתומצתת והומוריסטית את הפרקים, סיכומים אילו פורסמו באתרים "עין הדג" HOT Magazine ו-Time Out. בעונות השביעית והשמינית פרסם סרטונים הומוריסטיים שעסקו בפרטים קטנים שהצופים ככל הנראה לא הבחינו בהם.

=== הגשת הסכתים ===
באפריל 2017 החל להגיש את הפודקאסט "המובן מאליו", המתאר את ההיסטוריה, המדע והפילוסופיה מאחורי תופעות שהשתרשו בתרבות. הפודקאסט עלה במסגרת רשת הפודקאסטים של תאגיד השידור כאן, בערוץ "כאן תרבות" (לשעבר "רשת א"). לפודקאסט היו שתי עונות, ובעקבותיו ערך פישלר מספר הרצאות בשם "המובן מה-LIVE" ברוח פרקי הפודקאסט.

בנובמבר 2018 החל להגיש את הפודקאסט "התשובה" ברשת עושים היסטוריה, בו הוא לרוב מחפש אחר תשובות נכונות אך מבדרות לשאלות שנשלחו לו על ידי מאזינים.<ref></ref>

=== הרצאות ופעילויות נוספות ===
עוד לפני תחילת הפודקאסט "המובן מאליו", העביר הרצאות בתשלום בנושאים שונים, ביניהם: "ההיסטוריה השגויה לחלוטין של העולם", "השקרים המפורסמים ביותר בהיסטוריה", "איך להרוג את היטלר: מסע בזמן בקולנוע ובכלל" ועוד. לאחר פתיחת הפודקאסט פיתח הרצאות שנקראו "המובן מאליו" ועסקו בנושאים שונים המקבילים לנושאי ההסכת.

פישלר עיצב את עטיפת המהדורה החדשה של הספר "המשחק של אנדר".

==קישורים חיצוניים==

* אתר [http://www.fisheye.co.il עין הדג]
* [http://www.kan.org.il/Podcast/program.aspx/?progId=1017 פודקאסט "המובן מאליו" של דורון פישלר], באתר תאגיד השידור הישראלי
* [https://www.osimhistoria.com/theanswer פודקאסט התשובה], באתר "עושים היסטוריה"
*[http://timeout.co.il/כותבים/דורון-פישלר/page/2 כתבות מאת דורון פישלר], באתר Time Out
* 

==הערות שוליים==

קטגוריה:מבקרי קולנוע ישראלים
קטגוריה:מגישי פודקאסטים ישראלים
קטגוריה:פורום מבקרי הקולנוע בישראל
קטגוריה:סגל תאגיד השידור הישראלי - הנהלה ודיגיטל
קטגוריה:סגל עושים היסטוריה
קטגוריה:אנשי המושב
קטגוריה:מועצה אזורית משגב: אישים
קטגוריה:ישראלים שנולדו ב-1976